**Dagsorden og referat fra årsmøde 22. september 2019 kl. 13-17, Alternativets Storkreds København**

**Sted: Prismen, Holmbladsgade 71, Kbh. S**Der var 27 fremmødte medlemmer af Storkredsen ved mødet.

Kl. 13.00: Velkomst ved Anders Agersnap, forperson.

1. Godkendelse af Dagsordenen

Dagsordenen blev godkendt

2. Valg af dirigent

Kenneth Dollerup blev valgt, og konstaterede at mødet var rettidigt indkaldt.

3. Valg af referent og stemmetællere

Mette Rud Nielsen blev valgt som referent og Anders Porse og Martin Kjærulff som stemmetællere.

4. Bestyrelsens beretning for storkredsen

Anders Agersnap fremlagde bestyrelsens beretning, som blev herefter blev **godkendt**.

Han fortalte bla. at der er godt 2.000 medlemmer i storkredsen. Der har især været lagt meget arbejde

i FV-19. Alle i bestyrelsen er nye ift. årsmødet sidste år, men de har fået et godt samarbejde op at stå og

håber på kontinuitet fremover.

5. Godkendelse af storkredsens regnskab 2018

Poul Thomsen fremlagde årsregnskabet for 2018 og gennemgik budgettet for 2019, hvor der er et

forventet kassebeholdning ved årets udgang på 147.943 kr. **Årsregnskabet for 2018 blev godkendt**.

6. Beslutningsforslag

Lea fremlagde bestyrelsens forslag om afholdelse af årsmøde i marts fremover, samtidig med det årlige opstillingsmøde, hvor der vælges medlemmer til Hovedbestyrelse, Politisk Forum (POFO), Dialogråd, folketingsvalg, regionrådsvalg og evt. europaparlamentsvalg. **Forslaget blev vedtaget.**

7. Vedtægtsforslag

Trine fremlagde bestyrelsens ændringsforslag. I referatet er tekst med kursiv, ordlyden i ændringerne. Tekst, som er fremhævet med fed skrift i referatet, er tilføjelser til hidtidig ordlyd.

§1, Navn og område, stk. 2

*Storkredsen omfatter Dragør, Tårnby, København og Frederiksberg kommune.*

**Beslutning:** **ændringsforslaget vedtaget.**

KAPITEL 2, § 5, Storkredsforeningen, stk. 1

*Storkredsforeningens formål er at engagere, understøtte* ***og motivere*** *medlemmer som arbejder for Alternativets værdier og formål.*

**Beslutning: ændringsforslaget vedtaget.**

*§8, Storkredsforeningens ordinære årsmøde, stk. 3*

Tilføjelse til dagsorden for det ordinære årsmøde:

*Rapportering fra storkredsens medlemmer af Politisk Forum, Dialogrådet* ***og Hovedbestyrelsen****.*

**Beslutning: ændringsforslaget vedtaget.**

§8, Storkredsforeningens ordinære årsmøde, stk.

*Alle forslag, kandidaters opstillingsgrundlag* ***og årsregnskabet*** *skal udsendes til medlemmerne*

*senest en uge før mødets afholdelse.*

**Beslutning: ændringsforslaget vedtaget.**

§9, Ekstraordinært årsmøde, stk. 1

*Ekstraordinært årsmøde indkaldes såfremt mindst 3/7 af storkredsbestyrelsens medlemmer beslutter*

*det,* ***eller 5% af medlemmerne i Storkreds København begærer det****.*

**Beslutning: ændringsforslaget vedtaget.**

§10, Storkredsens bestyrelses, stk. 2

*Der skal vælges minimum 2 kvinder og 2 mænd.*

Begrundelse: Da bestyrelsen kan bestå af 5 personer, er det nødvendigt at ændre vedtægten, hvor der

står at der skal vælges minimum 3 kvinder og 3 mænd.

**Beslutning: ændringsforslaget vedtaget.** Kommentar fra gulvet om at der skal arbejdes på anden

formulering, som er mindre ekskluderende i forhold til køn og som tilgodeser mangfoldighed.

§13, Storkredsforeningens opstillingsmøde, stk. 1

*Opstillingsmødet skal varsles med mindst seks ugers frist. Opstillingsgrundlaget for kandidaterne skal*

*være afleveret til kandidatudvalget* ***2 uger*** *før opstillingsmødet afholdes, og sendes videre til*

*medlemmerne senest* ***1 uge*** *før mødet. Opstillingsmøder kan afholdes med kortere varsel i tilfælde af*

*Folketingsvalg, dog med mindst to dages indkaldelsesfrist. I tilfælde af Folketingsvalg er fristen for*

*aflevering af opstillingsgrundlag atten timer.*

**Beslutning: ændringsforslaget blev ikke vedtaget .** Argumentet imod var at der kan være kun 1 uge for

kandidatudvalget

til refleksion og til at arbejde med indstillingerne, der kan være tilfælde hvor mange kandidater melder sig i

sidste øjeblik.

§14, Valg til Politisk Forum, stk. 2

*På et årligt opstillingsmøde i marts vælges to medlemmer og to suppleanter til Politisk Forum.*

**Beslutning: ændringsforslaget vedtaget.**

§14, stk. 5

Som konsekvens af det vedtagne ændringsforslag i stk.2, bør stk. 5 udgå

**Beslutning: ændringsforslaget vedtaget.** Kommentar: Forslaget blev godkendt men ikke som direkte

konsekvens af ændringen af §14, stk. 2.

§15, Valg til Dialogrådet, stk. 1

*Kredsbestyrelsen indstiller én kvalificeret kandidat, som skal møde opbakning fra 50 % af de*

*stemmeberettigede på opstillingsmødet. Hvis ikke dette er tilfældet, skal bestyrelsen indstille en ny*

*kandidat på et supplerende opstillingsmøde*.

Dette i modsætning til hidtil, hvor kandidaten skulle møde opbakning fra 80 % af de stemmeberettigede.

**Beslutning:** **ændringsforslaget IKKE** **vedtaget. 15 stemte for, 6 imod og 8 stemte blankt.**

§16, Opstilling af Regionsrådskandidater, stk. 1**.**

*På et årligt opstillingsmøde i marts vælger eller genvælger medlemmerne de kandidater, der opstilles*

*for Storkredsforeningen til regionsrådsvalget*.

**Ændringsforslaget blev trukket tilbage af bestyrelsen**, da der er tale om en SKAL bestemmelse, som

storkredsmødet ikke mente kunne præciseres af årsmødet. Der var forslag fra gulvet om at stille forslag til

landsmødet om opstilling af regionsrådskandidater kun sker hvert 4. år på samme måde som opstilling af

kandidater til kommunevalg.

§17, Opstilling af kandidater til Folketinget, stk. 2

*Alle valgbare medlemmer af Alternativet kan frit søge opstilling som kandidat ved indsendelse af*

*opstillingsgrundlag.*

***Ændringsforslaget blev IKKE vedtaget****.* Der faldt en diskussion sted på mødet om kandidatudvalgenes

beføjelser og det hensigtsmæssige i at se på vedtægterne i Landsforeningen mv., om hvorvidt de er

fyldestgørende eller om der skal ændres i dem.

§17, stk. 3

*§ 17. Stk 3 udgår af Storkredsens vedtægter.*

Nuværende formulering:Lokalforeninger kan på egne opstillingsmøder pege på kandidater, som de

dermed giver deres anbefaling. Et sådant kandidatur skal sendes til Storkredsforeningens bestyrelse

efter gældende frister

 Æ**ndringsforslaget om at *Stk. 3 udgår, blev vedtaget.***

Kapitel , §20, stk. 2, Tegning og økonomi og data.

*Regnskabet revideres af en talkyndig person, der vælges til revisor på årsmødet. Personen må ikke være*

*medlemmer af bestyrelsen og behøver ikke være medlemmer af Alternativet.*

**Beslutning: ændringsforslaget vedtaget.**

Kapitel 5, Øvrige bestemmelser, §22 om Vedtægter og revision af vedtægter

*§ 22 Stk.4 Udgår af Storkredsens vedtægter.*

**Beslutning: ændringsforslaget vedtaget.**

**Stk. 5, 6 og 7 frafalder som konsekvens af beslutning af ændringsforslaget i §22, stk. 4.**

**Trine stillede på storkredsens vegne følgende vedtægtsforslag:**

§10, stk.13, Storkredsens bestyrelse

*Hvis et medlem af storkreds bestyrelsen udebliver fra bestyrelsesarbejdet i otte på hinanden følgende uger*

*kan bestyrelsen vælge at afsætte medlemmet.*

Fordele: Forslaget sikrer, at et ikke aktivt medlem ikke kan blive siddende i bestyrelsen.

**Forslaget blev IKKE vedtaget.**

Argumenterne imod forslaget var at der kan være gode grunde til et medlems udeblivelse, f.eks. langvarig

sygdom hos et barn. Der blev stillet tvivl ved, hvorvidt storkredsbestyrelsen overhovedet vil være

bemyndiget til at afsætte et medlem, som er valgt på opstillingsmøde?

Der blev desuden peget på betydningen af at der nu er mulighed for at storkredsens bestyrelse kan bestå af

op til 9 personer, det bør, bla. af hensyn til bestyrelsen argumenter for forslaget, tilstræbes at der generelt

bliver valgt tilstrækkeligt stort antal bestyrelsesmedlemmer og suppleanter til at varetage bestyrelsens

opgaver.

***8***. Status fra storkredsens tillidsvalgte

 a. Storkredsens repræsentanter i Politisk Forum (POFO) (Birgitte Kehler

 Holst og Tobias Brems-Hulgaard) Birgitte havde spændende nyt fra POFO. De har bla. været på et

 super godt seminar, som havde været et godt input ift. udvikling af strategiske og politiske

 sigtepunkter – herunder også diskussion af om Alternativet skal være, som vælgerne

 forventer/vil have det eller et mere modigt Alternativ, som ud fra faglige begrundelser trækker i den

 rigtige retning - som Birgitte kaldte det, at være spydspids … Der var opbakning til det sidste!

 b. Storkredsens repræsentant i Hovedbestyrelsen (Helena Udsen) Helena fortalte om arbejdet i

 Hovedbestyrelsen, som sætter de overordnede rammer for udviklingen af landsorganisationen –

 hvordan ser Alternativet ud om 5 år?

 Her drøftes og besluttes alt fra projektplaner og budgetter, til kommissorier og nedsættelse af

 arbejdsgrupper. Arbejdet foregår i tæt samarbejde med alle dele af organisationen. Helena nævnte

 som eksempel det spændende samarbejde med storkredsbestyrelserne.

 c. Storkredsens repræsentant i Folketinget (Uffe Elbæk) Uffe gav et billede af situationen i folketings-

 gruppen, som jo desværre svandt ind ved sidste folketingsvalg, hvor vores nu 5 politikere med udsigt

 til og mod på det lange, seje træk og med vidt forskellige udgangspunkter, nye/gamle, har

 taget fat på arbejdet med god energi i gruppen. Uffe er i gang med en landet-rundt tur hos vores

 folkevalgte politikere i kommuner og regionsråd og har indtil nu besøgt 2/3 af dem og fortalte om de

 mange fine resultater, som de hidtil har opnået, trods det at næsten alle sidder som de eneste

 repræsentanter for Å. Uffe nævnte desuden at unge-andelen af nye medlemmer i Å vokser ift.

 voksne medlemmer.

 d. Storkredsens repræsentant i Region H. (Martin Schepelelern). Martin og Qasam sidder i Region H.

 på psykiatri- forebyggelsesområdet. Martin fortalte man er i gang med budgetforhandlinger, der et

 budget på 35 mia. kroner. Der er bevilget 10 millioner til initiativer indenfor forebyggelse af

 fødselsdepressioner hos mænd, som er et langt mere udbredt problem, end man tidligere har været

 klar over. 10 % af kvinderne og 8% af mændene rammes. Hidtil har man ikke set på familien, men på

 kvinderne alene. En vigtig og spændende opgave at tage fat på. Martin nævnte også det aktuelle

 fokus, der er kommet på forurening af vores grundvand pga. brugen i private haver af round-up –

 et område som forurening hører også under regionerne.

9. Valg af revisor

Der er ikke før mødet modtaget opstillingsgrundlag. På mødet melder der sig 2 kandidater, Emma Bjerrum

Johansen og Sylvester Houstrup Langvad. Ved afstemning fik Emma 15 stemmer og Sylvester 8 stemmer.

Emma Bjerrum Johansen blev dermed valgt som Storkredsens revisor.

Da både Emma Bjerrum Johansen og Sylvester Houstrup Langvad var interesserede i posten, besluttede de

sammen med mødets opbakning, at udgøre et revisor-team.

 10. Valg til storkredsens bestyrelse

Ifølge vedtægterne skal der vælges mindst 5 og højst 9 medlemmer til storkredsens bestyrelse.

Der er før mødet indgået opstillingsgrundlag for 8 medlemmer, Heraf har 5 medlemmer siddet i bestyrelsen

i den afgående bestyrelse, som genopstiller til bestyrelsen.

De 8 personer ønsker at opstille som samlet hold for at fortsætte samarbejdet og sikre kontinuitet.

Blandt de fremmødte er der opbakning til dette, dog burde der have været en indstilling herom, sendt ud

efter gældende regler.

Årsmødet vedtog først med enstemmighed at bestyrelsen kunne stille op som samlet hold, og valgte

derefter bestyrelsen med enstemmighed:

Der var på mødet en diskussion af om det var en mulighed at evt. interesserede på mødet

kunne melde sig som kandidat til suppleant posten. Dette blev afvist under henvisning til at evt.

interesserede kunne sende indstilling til det næste ordinære årsmøde, som nu ligger i marts, så der var tid

til refleksion fra begge sider. Desuden vælges der ikke særskilt til suppleant poster.

Storkredsbestyrelses valgte medlemmer er følgende:

Anders Agersnap, Poul Holmø, Jan Kristoffersen, Thorkild Olsen, Lea Amby Ottosen, Lise Smørum, Trine

Hertz og Jesper Arp.

Bestyrelsen takkede de afgående bestyrelsesmedlemmer Anders Porse og Mikkel Lond Hansen.

Årsmødet klappede af den nyvalgte bestyrelse og af de afgående bestyrelsesmedlemmer og for et godt,

konstruktivt og vel tilrettelagt årsmøde!

11. Evt. Der var ingen punkter til eventuelt.

Dirigentens underskrift: Referentens underskrift:

Kenneth Dollerup Mette Rud Nielsen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_